open-index/open-wikipedia-markdown huggingface dataset:
Boelardus fan Boelens

**Boelardus van Boelens** (Beetstersweach, 1667 – Opsterlân, 6 april 1730) wie in Frysk luitenant fan in kompanjy ruters.  

## Biografy
Boelardus wie in soan fan Broer Boelens en Ebeltie Mangadan. Hy troude op 1 febrewaris 1694 yn Weinterp, Opsterlân mei Ypkjen van Hemminga. Ypckjen wie earder foar de tsjerke troud west mei Johannes Rombertus Siercksma. Boelardus en Ypkjen krigen twa bern: Ayzo fan Boelens en Wiegerus Ambrosius van Boelens.  Boelardus waard op 8 septimber 1701 beneamd ta luitenant yn de kompanjy fan ritmaster Hemmema. Yn Smellingerlân waard de *Luitenantslaan* (Lutenantsloane) nei Boelardus ferneamd.
Ayzo fan Boelens

**Ayzo fan Boelens** (Beetstersweach, 28 augustus 1694 – Ljouwert, 16 juny 1782) wie riedshear oan it Hof fan Ljouwert. 

## Biografy
Hy waard berne as soan fan Boelardus fan Boelens en Ypkjen fan Hemminga. Hy troude op 6 april 1721 mei Rinske Lycklama à Nijeholt yn Beetsersweach; sy wennen yn Huzinge Olterterp. It pear krige twa bern, Boelardus Augustinus fan Boelens en Hillegonda Ypckjen van Boelens. Ayzo en syn fou vrouw Ypken joegen yn 1744 fiifhûndert gûne foar de bou fan in toer fan de Sint-Hippolytustsjerke yn Olterterp. yn 1749 waard Ayzo op grûn fan syn ekonomyske draachkrêft de Fryske kwotisaasjekohieren foar 315 karolusgûnen en fiif stuorren oanslein; dêrmei stie er oan de kop fan de list fan heechstoansleinen.

Ayzo stoar op 16 juny 1782 yn Ljouwert, mar waard beïerdige yn Olterterp.
Jan Jongepier

**Jan Jongepier** (Saandam, 26 febrewaris 1941  - Ljouwert, 31 july 2011) wie 25 jier organist yn de Grutte Tsjerke yn Ljouwert.

Jongepier hie namme as ymprovisator en oargeladviseur, sa as by restauraasjes, mar it leafst spile er yn in tsjerketsjinst: *De gemeentezang begeleiden is fantastisch om te doen*. 

## Biografy
Jongepier waard grutbroch yn in griffermearde húshâlding en krige oargelûnderrjocht fa syn heit, dy't sels learling west hie fan  Cor Kee. Letter folge er lessen by Cor Kroonenberg. Oan it konservatorium fan Amsterdam studearre Jongepeir oargel by  Piet Kee. Yn 1957 waard er oargelist op it trijeklaviersk Garrelsoargel fan de Grutte Tsjerke yn Purmerend. Hy wie doe noch mar 16 jier. Yn 1981 waard er oargelist fan de Grutte of Jakobinertsjerke yn Ljouwert, mei syn ferneamde trijeklavierske  Müller-oargel. Dat die er oant 2007. Yn 2003 waard hy titulêr organist fan it Garrelsoargel yn Purmerend. Jongepier wie ferneamd om syn ymprovisaasjes. Hy wûn ferskate nasjonale en ynternasjonale prizen op lanlike en ynternasjonale wedstriden. Yn 2004 krige er de Sweelinckpriis fanwege syn bysûndere fertsjinsten foar it Nederlânske oargel.

Hy joech sels ek les; fan 1963 oant 1973 oan de Gemeentlike muzykskoalle Purmerend en fan 1972 oant 1992 wie er dosint oan it konservatoarium fan Ljouwert en oan it Prins Claus Konservatorium yn Grins. Hy wie saakkundige op it mêd fan oargelhistoarje en oargelbou, benammen wat Fryske oargels oanbelange. Hy hat ferskate boeken en in protte oare publikaasjes skreaun. Hy advisearre by goed 200 oargelrestauraasjes en nijbouprojekten.

## Literatuer
* *Vijf eeuwen Friese Orgelbouw. Een schoone voorraad waarlyk* - Friese Pers Boekerij, Ljouwert, 2004 - 
* *Het historische orgel in Nederland. Bd. 3: 1769–1790* - Nationaal Instituut voor de Orgelkunst, Amsterdam 1999 - 
* *Het historische orgel in Nederland. Bd. 4: 1790–1818* - Nationaal Instituut voor de Orgelkunst, Amsterdam 1999 - 
* *Orgellandschaft Niederlande* - Musik & Kirche 72, 2002, s. 29–35
* *75 jaar Flentrop Orgelbouw* - Flentrop Orgelbouw, Saandaam, 1978
* *Frieslands Orgelpracht. Deel 1: 1500–1800* - Boeijenga, Snits, 1970
* *Het VanHagerbeer-Schnitger-Orgel in de Grote- of St. Laurenskerk te Alkmaar* - Tsjerkfâdij Herfoarme Gemeente, Alkmaar, 1987 - 
* *Orgelbouwnieuws. Ingebruikname Cavaillé-Coll-orgel te Leeuwarden* - *Het Orgel* bân 80 nûmer 11, 1984
* *Heinrich Hermann Freytag* - Het Orgel bân 86, 1990
De Blike

**De Blike** is in buorskip benoarden Hollum op It Amelân. 

De namme komt ek foar as fjildnamme *De Blijke*. Letter is der in kemping nei neamd.

## Sjoch ek
* Fryske doarpen/buorskippen/delsettings
De Blynse

**De Blynse** is in buorskip ûnder Harns benoarden Mullum yn de gemeente Harns.

De namme komt ek foar as
*Blin(c)xe*, *Blyntse* en *Blynse*. Fierder as namme fan in pleats en in brêge *Bloedige Blynse Pyp* en *Bloedige Blijnse tille* en *Blynsetille*.
## Sjoch ek
* Fryske doarpen/buorskippen/delsettings
De Blink

**De Blink** is in buorskip besuden Raerd yn de gemeente Súdwest-Fryslân. De namme komt ek foar as namme fan twa pleatsen: *Groote Blink* en *Kleine Blink*. De namme ferwiist nei 'blinke', mooglik yn glinsterjend wetter.
## Sjoch ek
* Fryske doarpen/buorskippen/delsettings
Blomkamp

**Blomkamp** is in delsetting fan fjouwer pleatsen oan de eastkant fan Hartwert, dêr't it ûnder falt, yn de gemeente Súdwest-Fryslân, foar 2011 Wûnseradiel. 

It is in oerbliuwsel fan it kleaster Blomkamp dat yn 1191 stifte waard út it kleaster Klaarkamp wei. De namme is in oersetting fan de Latynske namme *Floridi Campi* út 1200. Yn 1453 waard de namme feroare ta *Floercamp*.

Yn 1233 waard út dit kleaster wei de frouljuskleaster Nijekleaster by Skearnegoutum stifte. Sadwaande waard Blomkamp ek wol **Aldekleaster** neamd.

It kleaster waard yn jannewaris 1535 beset troch werdopers ûnder lieding fan Jan fan Geelen. Steedhâlder Georg Schenk fan Toutenburch belegere op twadde peaskedei yn april 1535 it kleaster en dat foarfal kaam bekend te stean as it Belis fan Aldekleaster. Nei it belis waarden der 100 werdopers oppakt en yn Ljouwert ûnthalze. ophongen en ferdronken. It kleaster waard fannijs opboud, mar waard yn oktober 1572 troch de geuzen belegere en platbaarnd.

Letter ûntstie op de âlde kleasterterp in pear pleatsen. De buorskip hjit Blomkamp, dochs op âlde kaarten ferskynde de namme Aldekleaster ek wol. Troch de buorskip rint de Kleasterfeart. De Hartwerter Mieden of ek wol De Mieden falle ek ûnder de buorskip. Yn De Mieden stiet in Amerikaanske wynmotor, wynmotor Hartwert.

## Sjoch ek
* Fryske doarpen/buorskippen/delsettings
Boarnemear

**Boarnemear** is in delsetting oan de Dokkumer Ie súdwest fan Burdaard yn de gemeente Noardeast-Fryslân.

De namme komt ek foar as *Bornemear*, *Boingmera*, *Boyngweer*, *Boenmeer*, *Bonmer* en *Bonimaer*. De útgong -mear wiist op in grins, dus grinsweter, bygelyks fan in Bodinga.

## Sjoch ek
* Fryske doarpen/buorskippen/delsettings
Bûns

**Bûns** is in ferdwûne terpdelsetting yn 'e gemeente Súdwest-Fryslân, besuden (en yn 'e himrik fan) Ysbrechtum, op it plak dêr't no it Snitser yndustryterrein De Himmen leit.

De namme komt ek foar as *Boensera hem, Boens, Bons* en *Bonze*.
De lannen fan Bûns foarmen in ôfsûnderlik territoarium, de Bûnzerhim, dy't trochsnien waarden troch de Bûnzerdyk. De buorskip lei yn de himrik fan it doarp Ysbrechtum. Bûns waard mei de Himdyk ferbûn troch de Bûnzerleane. 

De namme Bûns komt fan de efternamme fan de bewenners: Bonne. Letter binne hjir de nammen Bottinga en Bonninga fan ôflaat. De lêste beide geslachten wennen ek yn Bûns.

De buorskip bestie al yn de 9e iuw en lei op in terp. It doarp hie gjin tsjerke, mar wol in eigen hôf mei fjouwer grêven. Yn de buorskip stie stinswier Bûnzerwier en in tal pleatsen. De buorskip skonk yn de 10e iuw guod oan it Dútske kleaster Fulda. Yn de geskriften fan it kleaster wurdt Bûns lykwols as *Bottinge* oantsjut. It plakje komt yn 1447 yn it nijs nei in wapene konflikt tusken Bocka Harinxma en *Hessel op deen Heemdyck*. Hjirby foelen deaden en ferwûnen. Harinxma naam de stins fan Hessel yn en hâlde dêrby inkele oaren finzen.

It plakje wie oant yn de fyftjinde iuw bewenne.

Om 1990 is archeologysk ûndersyk dien op it plak fan Bûns. Dêrnei is de hichte dêr't Bûns op lei sljochte foar de oanlis fan Yndustryterrein De Himmen. Fan it doarp is no neat mear te sjen, útsein in depresje yn de ûndergrûn. Allinnich fan de Bûnzerleane is noch in stikje oer. It oarepart is ferdwûn ûnder de nijbou fan de Zadelmakerstrjitte.

## Sjoch ek
* Fryske doarpen/buorskippen/delsettings
Bongier

**Bongier** is in lytse buorskip noardeast fan Boazum yn de gemeente Súdwest-Fryslân.

De namme komt ek foar as *Bongryd*, *Bongyerd* en *bonghe jeerde*. Soks soe in ferwizing wêze kinne nei 'ban' yn de betsjutting fan 'gebiede' en it efterheaksel gard' dat eat as 'ôfsluten kompleks' betsjut.
## Sjoch ek
* Fryske doarpen/buorskippen/delsettings
Boatsum

**Boatsum** is in âlde delsetting en fjildnamme beëasten Surch yn de gemeente Súdwest-Fryslân.

De namme komt ek foar as *Boothsem* en *Bootsum*

Op resinte kaarten stiet ek de fjildnamme Boatlân dat in lytse delsetting yn de himrik fan Penjum wie en betsjut 'it lân fan Boate'.
## Sjoch ek
* Fryske doarpen/buorskippen/delsettings
Boarnwerthuzen

**Boarnwerthuzen** is in buorskip dy’t yn de gemeente Noardeast-Fryslân leit. Boarnwerthuzen leit noardwestlik fan Dokkum en besuden De Lytse Jouwer. Boarnwerthuzen leit yn de himrik fan Boarnwert.

De bebouwing fan Boarnwerthuzen leit oan de lyknammige dyk Boarnwerthuzen. De buorskip telt 5 adressen.  

Lâns de buorskip rinne de Alde Peazens en De Peazens.

## Skiednis

### Namme
De namme komt ek foar as *Bornwerderhuysen*, *Bornwirdhuizen*, *Boarnwerterhuzen*, *Bornhuysen* en *Bornwerderhuijsen*. De buorskip is ûntstien út Boarnwert wei.

### Gemeentelike weryndieling
Sûnt 2019 leit Boarnwerthuzen yn de gemeente Noardeast-Fryslân, dêrfoar lei it yn de gemeente Dongeradiel en foar 1984 lei de buorskip yn sawol de gritenij as de gemeente West-Dongeradiel.

## Sjoch ek
* Fryske doarpen/buorskippen/delsettings
Johan te Slaa

**Johannes Hendrik Frederik te Slaa** (Hilfertsom, 15 juny 1906 - Amsterdam 18 maaie 1980) wie in Nederlânsk akteur, op telefyzje, yn film en yn harkspullen.

Te Slaa hat meast lytse rollen hân, sa as dy fan boer yn *[[Floris (telefyzjerige)|Floris]]* en *[[Q & Q]]*. Ien fan mar in pear haadrollen hie er yn de telefyzjerige *[[De Glazen Stad]]*, dêr't er de âlde túnder Job Stein yn spile. Dy rige wie basearre op de roman fan P.J. Risseeuw.

### Filmografy

|-

|-
| 1958 
|Moutarde van Sonaansee
|Woarstfabrikant
|-
|1963
|Fietsen naar de maan
|Grutte man
|-
|1968
|De Glazen Stad
|Job Stein
|-
|1969
|Floris
|Lilke boer
|ôflevering De wonderdoener
|-
|rowspan=2|1973
|Een mens van goede wil
|Boer
|-
|Turks Fruit
| Boer
|-
|rowspan=2|1974
|Q & Q
|Boer Zwartjes (1974-1976)
|-
|Dynastie der kleine luyden
|—
|-
|1975 
|Oorlogswinter
|Fisker
|-
|rowspan=2|1976 
|Sil de Strandjutter
|Ane India
|-
|Peter en de vliegende autobus
|Boer
|-
|rowspan=2| 1977
|Hollands Glorie
|Reder Kiers
|-
|A Bridge Too Far
|Aldere Nederlânske man
|-
| 1978
|Dagboek van een herdershond
|Goswinus Slangen
|-
| 1979 
|Tiro
|Pake
|}

## Harkspullen
* 1959 - *[[De hel ligt niet ver van de hemel]]* - Moffa
* 1960 - *[[Het zwarte pak]]* - Ercolo
* 1969 - *[[Die aardige meneer Bengari]]* - Herking
* 1972 - *[[De twaalf maagden]]* - Bill
* 1975 - *Joseph Fouché* - prior te Nantes/kening Loadewyk XVIII

## Keppeling om utens
* Johan te Slaa by de IMDb
Paula Dennis

**Paula Dennis** (Amsterdam, 20 april 1929 – dêre, 24 desimber 2016) wie in Nederlânsktalich sjongster dy't fral hits hie yn de jierren 1960-1975. 

Ien fan har meast bekende nûmers is *Janus, pak me nog een keer* (1962) waard letter ek songen troch Ria Valk, sadat Paula Dennis in gouden plaat misrûn. Se wie in muoike fan aktrise Willeke van Ammelrooy.

Oare nûmers fan Paula Dennis binne ûnder oaren: 
* *Janus wat bak je ze weer bruin*
* *Weet je wat ik graag zou willen*
* *Je moet geven en nemen* 
* *Dat Pietje van jou*
* *Het is toch zo lekker*
* *Ja, was jij maar bij moeder thuis gebleven*
* *Janus pak me nog een keer*
* *Niet te groot, niet te klein*

## Diskografy
*  Grammofoanplaten fan Paula Dennis
Brânburren

**Brânburren** is in buorskip yn It Heidenskip yn de gemeente Súdwest-Fryslân. 

## Skiednis
De namme komt ek foar as *Brandeburen*. Hy is mooglik ôflaat fan 'de buorren dêr't brân west hat'. Yn Fryske feangebieten komme faker nammen mei 'brân' foar.

De buorskip wie ynearsten de doarpskearn en de doarpsnamme fan It Heidenskip. It doarp is noch net sa âld en ûntstie om 1855 hinne. 

It earste gebou dat dêr stiet is in partikuliere skoalle op de grûn fan de gemeente Warkum. It moat tusken 1809 en 1820 boud wêze. Yn 1855 komt der in wente by te stean en letter noch in pear. Yn 1866 is it al útgroeid ta in lyts buorskipke krekt op de gemeentegrins fan Warkum en Himmelumer Aldeferd. Yn de nacht fan 29 novimber op 30 novimber 1866 brekt der brân út yn ien fan de wenten yn de gemeente Himmelumer Aldeferd. It fjoer slacht oer nei de wente der nêst yn de gemeente Warkum, ek de skoalle dy't der efter stiet brânt ôf. Sûnt dy tiid hat it de namme Brânburren.

Yn 1880 waard de Herfoarme tsjerke boud. Ek yn de 19e iuw wie der in Baptistetsjerke yn in earder timmerwurkplak omboud. Dy waard yn 1903 in Grifformearde tsjerke.

Op 18 novimber 1979 waard yn it Warkumer part fan It Heidenskip in nij doarp en waard dêr de namme "It Heidenskip" mei ornearre. Nei de gemeentlike weryndieling yn 1984 waard gâns it doarp part fan de nije gemeente Nijefurd, dy't yn 2011 wer opgie yn de fúzjegemeente Súdwest-Fryslân.

## Galery

It_Heidenskip.jpg|De Herfoarme tsjerke fan efteren sjoen
It_Heidenskip_plaats_in_Sûd_West_Fryslân.jpg
It_Heidenskip..jpg
It_Heidenskip,_de_Grote_Buurt_met_het_kerkje_IMG_2236_2018-04-18_09.24.jpg
HEIDENSCHAP_HERVORMDE_KERK_02.jpg


## Sjoch ek
* Fryske doarpen, buorskippen en delsettings

## Keppeling om utens
* Webside It Heidenskip
Almeare Haven

**Almeare Haven** (Nederlânsk en offisjeel: **Almere Haven**) is in stedsdiel binnen de gemeente Almeare yn de  provinsje Flevolân. It stedsdiel hat 22.356 (1 april 2009) ynwenners en leit oan de Goaimar. It is it lytste stedsdiel fan Almeare.

Almeare Haven is it âldste gedielte fan Almeare. De earste wenningen waarden oplevere yn novimber 1976. De earste bewenners wienen benammen Amsterdammers. Doe waard Almeare Haven noch oan elkoar skreaun, as "Almearehaven". By de ynstelling fan de gemeente Almeare op 1 jannewaris 1984 waard ek de namme fan dit stedsdiel feroare.

Yn Almeare Haven wurde alle jierren it lanlik bekende Stoomfestival en it Havenfestival organisearre. It Stoomfestival lûkt alle kearen tûzenen (ynternasjonale) besikers. Ek wurdt de lêste jierren de Almeerse Triathlon yn Almeare Haven hâlden, neidat it sintrum mei om de grutte ferbouwings dêre, net mear foldie.

It middelpunt fan it stedsdiel, leit eins oan de ein fan Almeare, oan de Goaimar. Hjir leit de haven mei in protte restaurantsjes, en û.o. in kasino en in lytse jachthaven. Der binne plannen op priemmen foar útwreiding fan de havenkom, dêr't in bûlevaar en lytse strjitsjes, nei foarbyld fan it festingstedsje Naarden, troch ûntstean moatte.

## Wiken
Almeare Haven hat de wiken:

* De Gouwen
* De Grynden
* De Hoven
* De Marken
* De Mienten
* De Velden
* De Werven
* De Wierden
* Haven Sintrum
* Overgooi

De Steiger en De Peal binne de grutste yndustryterreinen fan Almeare Haven.

## Iepenbier ferfier
Ten noarden fan Almeare Haven stiet busstation ’t Ear. Hjirwei ride ferskate buslinen nei Almeare Bûten, Almeare Stêd, Amsterdam, Hilfertsom en Bussum.

## Ferskaat
* Yn de jierren tachtich assosiearde mannich Nederlanner dit stedsdiel mei de comedyrige *[[Laat maar zitten]]*, wêryn ien fan de finzenen it allegeduerigen hie oer "myn skoansuster yn Almeare Haven".
* It Stoomfestival hjit sûnt 2007 it Stoom- en enerzjyfestival omdat der te min belangstelling wie foar it stoomfestival.
* Alhoewol't Haven it âldste stedsdiel is, hat it as ienige Almearder stedsdiel gjin NS-stasjon.
* Alle wiken hawwe op de kaart in rûne foarm.
* Kastiel Almeare kaam net fierder as de rûchbou.


Ofbyld:Almere Haven sintrum 39.JPG|*Sintrum Almeare Haven*
Ofbyld:Almere Haven sintrum 37.JPG|*Sintrum Almeare Haven*
Ofbyld:Almere Haven De Roastbak 43.JPG|*teater De Rustbak*
Ofbyld:Almere Haven 47.JPG|*Tsjerke Almeare Haven*
Ofbyld:Almere Haven bibleteek 46.JPG|*Bibleteek Almeare Haven*
Ofbyld:Hollânske Brêge IJmar 50.JPG|*Brêge IJmar*
Marijke Bakker

**Maria Magdalena Ludwina (Marijke) Bakker** (Maastricht, 7 augustus 1932) is in Nederlânsk aktrise. Sy waard bekend troch har rol as Mamaloe yn de bernerige *[[Pipo de Clown]]*, in rol dy't hja trettjin jier lang spile hat. Letter spile sy ek de rol fan Freule Nicolien yn de NCRV-tv-rige Swiebertje.

Nei har aktearkarriêre wurket Marijke Bakker inkele jierren yn de âldereinsoarch.

## Oars wat
* Nei ûnderrjocht yn it Russysk by Jozina van het Reve oan de Folksuniversiteit yn Amsterdam en dêrnei by Karel van het Reve oan de Universiteit fan Amsterdam spile se learling Russysk yn de Teleac útstjoerings Russysk (1967-1968) fersoarge troch it pear Van het Reve.

## Keppeling om utens
*Marijke Bakker yn de IMDb
Sheila Scott

**Sheila Scott** (OBE) (Worcester, 27 april 1922 – Londen, 20 oktober 1988) wie in Britsk piloate.

Hja waard berne as **Sheila Christine Hopkins** waard berne yn Worcester, Worcestershire, Ingelân, yn 1922 .  Sy bruts goed 100 langeôfstânfleanrekords, ûnder oaren makke sy in flecht fan 34000 km (*"world and a half"*) yn 1971. Op dy flecht waard sy de earste persoan dy't yn in lytse fleanmasine oer de Noardpoal fleach. Sy waard beneamd ta offisier yn de Oarder fan it Britske Ryk (OBE) yn 1968.

Yn 1943 sette hja útein mei aktearjen ûnder de namme *Sheila Scott*, in namme dy't hja har heule libben oanhâlde soe. Scott wie in skoftke troud (1945-1950) mei Rupert Bellamy. Yn 1958 learde sy it fleanen; nei njoggen moannen fleach sy solo.

## Myth Too
De fleanmasine dêr't sy 90 rekords mei makke wie in ienmotorige Piper Comanche (registraasje: *G-ATOY*) mei de namme *Myth Too*. Yn 1966 kocht sy it tastel. It is no te sjen yn it *National Museum of Flight* yn Skotlân.

## Keppeling om utens
* "Shelia Scott", *Encyclopædia Britannica*.
Piper Comanche

De **Piper Comanche** is in type priveefleantúch dat yn 1956 syn earste flecht makke en yn 1958 yn produksje nommen waard.

### Spesifikaasjes (PA-24-260)
* Bemanning: 1 
* Pasazjiers: 3 
* Lingte: 7,62 m 
* Spanwiidte: 10,97 m 
* Hichte: 2,29 m 
* Gewicht leech: 804 kg 
* Gewicht mei lading: 647 kg 
* Maks. gewicht by opstigen: 1451 kg 
* Motor: 1 × Lycoming IO-540, 260 hk (194 kW) 
;Prestaasjes
* Krúsfaasje: 298 km/o 
* Fleanberik: 1970 km 
* Tsjinstplafond: 5945 m 
* Klimfaasje: 6,7 m/s 

## Sjoch ek
* Sheila Scott
 
## Keppelings om utens
*The International Comanche Society
*"The Comanche Story" skiednis fan de Comanche modellen
Kastiel Almeare

**Kastiel Almeare** (Nederlânsk: *Kasteel Almere*) is in kastiel yn oanbou yn de buert fan Almeare yn Flevolân. It is in hjoeddeiske ruïne. It bouwurk stiet oan de Alde Waterlandseweg yn Almeare Haven en is te sjen fan de rykswei A6 ôf. 

De plannen foar it bouwen fan it kastiel binne út 1999; de earste paal waard op 15 septimber 2000 slein. De kosten fan it kastiel waarden yn it earstoan rûsd op 60 miljoen gûne, letter ferhege nei ƒ 120 miljoen. Troch finansjele problemen waard it bouprojekt yn 2002 stillein. Yn 2005 waard it projekt opkocht troch it dêrfoar oprjochte bedriuw Gravin (eigeners: J. van der Graaf en it bedriuw Vink). Njonken in hotel en in troulokaasje yn it kastiel wol Gravin ek huzebou op it terrein. Om it lêste mooglik te meitsjen is lykwols in wiziging fan it bestimmingsplan nedich. Yn 2008 besleat it gemeentebestjoer fan Almeare net yn te stimmen mei in foarstel dêrfoar.

It ûntwerp fan it kastiel is baseare op it 13e-iuwske Belgyske kastiel Jemeppe yn Hargimont.
Der stiet lykwols net mear as in karkas yn rûchbou en is der gjin sprake fan bouaktiviteit. It pân lûkt alle jierren in soad toeristen en wurdt mei dêrom bewenne troch antykreakers.

Sûnt 2013 wiene der plannen om yn en om it kastiel hinne in attraksjepark mei de namme WitchWorld te bouwen. Yn oktober 2015 naam WitchWorld in opsje om it kastiel foar 20 miljoen euro fan Gravin BV te keapjen, mei in ûntsnappingsklausule as de plannen foar it attraksjepark finansjeel of polityk net rûnkomme soene. Omdat de finansiering fan it park yndie net realisearre wurde koe, kaam it net ta in werklike keap. Op 31 oktober koene besikers it kastiel fan tichtby besjen, der kamen tûzenen minsken. Yn novimber 2016 krigen de inisjatyfnimmers fan WitchWorld mear tiid om de finansiering te regeljen, mar yn oktober 2018 waard it hiele projekt stopset.

Fanwege de gemeente Almeare hat keunstnerskollektyf Kamp Seedorf yn 2021 in keunstwurk makke fan de toer.
De Bril

**De Bril** wie in delsetting west fan Hitsum yn de gemeente De Waadhoeke.

De namme komt ek foar as pleatsnammen Grutte en Lytse Bril. De namme soe ferwize kinne nei in wiet gebiet.
## Sjoch ek
* Fryske doarpen, buorskippen en delsettings
The Howdy Boys

**The Howdy Boys** is in Fryske Americanaband oprjochte yn 2011.

## Skiednis
Yn 2011 waard harren nûmer "Simmer" troch Omrop Fryslân keazen as "Simmerhit fan 2011". It nûmer waard keazen út hast 100 útstjoerings en 6 finalisten. It trio sjongt trijestimmich mei begelieding troch kontrabas, mandoline en gitaar. The Howdy Boys bestiet út Sake Hijlkema (akoestysk gitaar), Theo Smit (kontrabas) en Jan Peter Woudstra (mandoline). Foarman Sake Hijlkema is ûnderwizer op de Prof. Wassenberghskoalle yn Lekkum (2011).

## Keppeling om utens
* The Howdy Boys Arianne en Tiny Swart op YouTube 
* Sakespeelt.nl
Broeksterhuzen (Aldeboarn)

**Broeksterhuzen** is in delsetting noard fan Aldeboarn en noardwest fan Poppenhuzen yn de gemeente It Hearrenfean.

De namme komt ek foar as *Broekster Huysen*. Broek betsjut 'sompich lân'.

## Sjoch ek
* Fryske doarpen, buorskippen en delsettings
Broeksterhuzen

* Broeksterhuzen (Boarnsterhim) as buorskip by Poppenhuzen
* Broeksterhuzen (Dantumadiel) as delsetting súdeast fan Dantumawâld
Broeksterhuzen (Dantumadiel)

**Broeksterhuzen** is in delsetting súdeast fan Dantumawâld yn de gemeente Dantumadiel. De namme komt ek foar as *Broeksterhuysen* en *Broeksterhuizen*. Broek betsjut 'leechlizzend, sompich lân'.

## Sjoch ek
* Fryske doarpen, buorskippen en delsettings
Brúndyk

**Brúndyk** hat in delsetting west fan Skettens yn de gemeente Súdwest-Fryslân.

De namme komt ek foar as *Bruyndyk*, *Bruindijk*, *Brunigha dyk*, *Broeningdyck* en *Bruynedyck*.

## Sjoch ek
* Fryske doarpen, buorskippen en delsettings
Famylje (keunstwurk)

**Famylje** is in keunstwurk fan Paul de Reus dat sûnt augustus 2010 op de dyk tusken de Slûs en de Fearkaai by de jachthaven fan Almere Haven stiet.
It wurk bestiet út in figuer op 'e kop yn losse, kleurige klean. Syn holle ferburgen yn de ierde. Op syn trappeljende fuotten in enoarme bol fol gesichten. De bol liket rûn te draaien yn in einleaze beweging. It stiet symboal foar de soad gesichten en it ferskaat fan de stêd. 

Dit keunstwerk is in geskink oan de stêd fan en waard opdroegen oan Jan de Vletter, âld-direkteur fan wenningkorporaasje de Alliantie en inisjator fan in soad keunst- en kultueruterings yn Almere. It byld waard ûnthuld troch de pakesizzers fan De Vletter. It wurk is ûnderdiel fan De Collectie Almere, dat beheard wurdt troch Museum de Paviljoens.
Brêgebuorren

**Brêgebuorren** wie in útbuorren oan de Frjentsjerter Feart in pear hûndert&nbsp;msúdlik fan it eigentlike doarp Winsum, yn de gemeente De Waadhoeke. Yn de tweintichste iuw groeiden de 'Tsjerkebuorren' en de Brêgebuorren oaninoar fêst, en no foarmet de Brêgebuorren gewoan ûnderdiel fan it doarp.

De namme komt ek foar as *Winsumer Burgbuyren*, *Bruggeburen* en *Bruggebuurt*
## Sjoch ek
* Fryske doarpen/buorskippen/delsettings
Brúndear

**Brúndear** hat in delsetting en fjildnamme westlik fan Eksmoarre en noardlik fan Allingawier yn de gemeente Súdwest-Fryslân. De delsetting bestiet hjoed-de-dei út twa pleatsen en leit justjes noardlik fan 'e brêge oer it Van Panhuyskanaal.

De namme komt ek foar as *Bruyndeer, Bruindeer, Brendaerd* en *Bruijndaer*.

## Sjoch ek
* Fryske doarpen, buorskippen en delsettings
Bûtenbuorren

**Bûtenbuorren** (Stellingwerfsk: *Butenboeren*; Nederlânsk: *Buitenburen*) is in âlde delsetting en fjildnamme noarwest fan Noardwâlde yn de gemeente Weststellingwerf.

## Sjoch ek
* Fryske doarpen, buorskippen en delsettings
FRGAST

**FRGAST**, artystenamme fan **Jacob van der Meulen**, (Ingwierrum, 28 april 1987), is in Fryske rapper. 

Hy is yn de jierren 90 mei hiphop yn oanrekking komd, en rapt al sûnt 1999. Pas 10 jier letter hat er de stap setten om it poadium te beklimmen. Dat kaam troch it hiphopfeest "Broodje Beef", dat organisearre waard troch "RG" (Rients Gercama) út Damwâld. 
Sûnt it winnen fan de Fryske Flow, tegearre mei de rapper RG, is hy drokker dwaande mei't rappen yn 't Frysk, wylst dit yn 't begjin earst begûn mei't sankjes neidwaan fan rappers út de Feriene Steaten. Ek nei't beheljen fan de F.F kaam FRGAST by 'Bavianenvoer' telâne fia it Hip-Hop barren 'Halte Oentsjerk'.
Fryske Flow

De **Fryske Flow** is in kompetysje foar Frysk hiphoptalint. It wurdt sûnt 2009 organisearre troch Froeks.TV. De teksten moatte hielendal of diels yn it Frysk of in Frysk dialekt wêze. 

Ut de dielnimmers dy't harren opjûn hawwe wurdt in kar makke. De dielnimmers nimme dêrnei op lokaasje in eigen fideoklip op mei in kameraploech fan Froeks.TV. De filmkes binne te sjen op de site fan Froeks.TV. dêr't ek in stimming by is foar de publykspriis. De heechsten fan de list geane troch nei de finale fan de Fryske Flow yn poppoadium Iduna.

De winner krijt de kâns om in profesjonele fideoklip meitsje te litten en mei optrede op it 3VOOR12-poadium op it befrijiingsfestival Fryslân. Boppedat folget in optreden by de radiostjoerder Kink FM.

RG en FRGAST wûnen de Flow yn 2009, yn 2010 wie der gjin Flow.
Bûterherne

**Bûterherne** is in buorskip súdeast fan Hallum yn de gemeente Noardeast-Fryslân.

De namme komt ek foar as fjildnamme en pleats Boterhoek. Eartiids wie de ek yn Ljouwert in Boterhoek en as strjitnamme letter yn Ferwert en Berltsum.
## Sjoch ek
* Fryske doarpen, buorskippen en delsettings
Kromwâl (Britswert)

**Kromwâl** is in delsetting en hûsnamme oan de westkant fan Britswert yn de gemeente Súdwest-Fryslân. De namme komt ek foar as *Cromwâl*, Kromwal, Krum Wal. De namme komt fan de lizzing yn in bocht fan de Frjentsjerter Feart op it plak fan de oansluting mei de Jaanfeart. . 

Fan de santjinde oant de tweintichste iuw komt it plak foar as *Kromwal*. De Kromwâlsbrêge oer de Frjentjerter Feart ferbynt de Kleasterdyk yn Burchwert mei de dyk nei Itens.

De delsetting wie bekend troch de skipshelling en omdat dêr de earste meniste gemeente nei dy fan Wytmarsum te finen wie.

## Sjoch ek
* Fryske doarpen, buorskippen en delsettings
De Klidze

**De Klidze** is in delsetting, wei en fjildnamme, west fan De Gerdyk yn de gemeente Opsterlân.

De namme komt ek foar as *Klidze*, *Kliese* en *Klisse* de wei as *Klidzerjocht* en it wetter as Klidzerak en *Klisserak*. It soe in ferwizing nei de wetterplant klis wêze kinne.

## Sjoch ek
* Fryske doarpen, buorskippen en delsettings
Dallen

**Dallen** is in delsetting noard fan Oerterp (no part fan Oerterp oan de Feart) yn de gemeente Opsterlân. De namme komt ek foar as fjildnamme *Dalen*, in ferwizing nei in leechte, in delte. 

## Sjoch ek
* Fryske doarpen, buorskippen en delsettings
Dammen

**Dammen** is in delsetting en hûsname súd fan de Drachtster Kompenije yn de gemeente Smellingerlân. De namme komt ek foar as *De Dammen* en in hûsnamme *Damhof*. Op âlde kaarten steane yn dit gebiet in soad damen yn de groeven wiken oanjûn.

## Sjoch ek
* Fryske doarpen, buorskippen en delsettings
Dearsum

* Dearsum (Súdwest-Fryslân) doarp yn de gemeente Súdwest-Fryslân, foarh. Boarnsterhim
* Dearsum (De Waadhoeke), in buorskip yn de gemeente De Waadhoeke, foarh. Frjentsjerteradiel
Dearsum (De Waadhoeke)

**Dearsum** is in delsetting eastnoardeast fan Achlum yn de gemeente De Waadhoeke, foarhinne Frjentsjerteradiel.

De namme komt ek foar as delsetting *Deersma fiarndel*, *Deersem*, *Derssum* en *Deerssum* mar ek yn de foarm fan pleatsnammen *Grut Dearsum* en *Lyts Dearsum*.
## Sjoch ek
* Fryske doarpen, buorskippen en delsettings
Kamstrabuorren

**Kamstrabuorren** wie in buorskip noard fan de Ljouwerter stedsgrêft en east fan Fiswert oan de Dokkumer Ie.

De namme komt ek foar as *Kamstra Buieren* en *Camstra Buren*. Hy waard yn de njoggentjinde iuw de 'noardlike foarstêd' neamd.
## Sjoch ek
* Fryske doarpen, buorskippen en delsettings
Fiswert

**Fiswert** wie in delsetting en pleats noard fan de noardlike stedsgrêft fan Ljouwert. Letter wurdt er ek oanjûn as begraafplak. 

Oare nammen binne Fisward en as tsjerke: Fiswerd. It is dan it oerbliuwsel fan it om 1470 stifte kleaster, Sint Annakonvint, fan de susters fan it Miene Libben (letter Tertsiaressen) dat yn 1510 fan de terp nei in plak binnen de stedsmuorren ferhuze.

Yn 1830 waard de terp sljochte en de terpierde oer it lân ferspraat en waard begûn mei it oanlizzen fan it Algemiene Begraafplak Spanjaardslaan, likernôch op it plak fan de âld terp.  

De terp waard ek wol skreaun as Wyswert, Wiswert en Wyswerd.

## Sjoch ek
* Fryske doarpen, buorskippen en delsettings
Dellebuorren

**Dellebuorren** (Stellingwerfsk: *Delleboeren*; Nederlânsk: *Delleburen*) is in delsetting en fjildnamme noardeast fan Aldeberkeap yn de gemeente Eaststellingwerf. De Dellebuorsterheide is sûnt 1951 natoergebiet dat beheard wurdt troch It Fryske Gea.

## Sjoch ek
* Fryske doarpen, buorskippen en delsettings
De Dellen

**De Dellen** is in buorskip en leechlizzend gebiet besuden de Aldwâldmersyl oan it Dokkumer Djip yn de gemeente Noardeast-Fryslân, de himrik fan Aldwâld. De wei dy't hjir rint is de Dellenswei.

## Skiednis
Sûnt 2019 leit De Dellen yn de gemeente Noardeast-Fryslân, dêrfoar lei de buorskip yn Kollumerlân en Nijkrúslân.

## Sjoch ek
* Fryske doarpen, buorskippen en delsettings
Lesbiënne

In **lesbiënne**, ek wol homoseksuele frou, is in frou dy't har emosjoneel en seksueel benammen oantrokken fielt ta froulju. It "lesbysk wêzen" hjit **lesbianisme**. 

De term is oflaat fan de namme fan it Grykske eilân Lesbos, dêr't de dichteresse Sappho libbe, dy't oer frouljusleafde dichte. Soms wurdt dêrom ek wol sprutsen oer *Saffyske leafde*. 

It wurd *lesbienne* hat in oantal synonimen, lykas *[[tribadisme|tribade]]* (nei in seksuele hanneling), *lesbo* en *pot* (oarspronklik *lollepot*).

Yn guon kulturen en religys wurdt homoseksualiteit ôfkard. Lesbyske froulju rinne yn bepaalde Afrikaanske en Aziatyske lannen it risiko om slachtoffer te wurden fan geweld troch de famylje of de oerheid.

## Media rjochte op lesbiennes en lesbyske saken
* *[[Zij aan Zij Magazine]]*, in lesbysk tydskrift foar Nederlân en Belgje.
* *[[Het Roze Rijk]]*, in radioprogramma dat fan 1995 - 2003 elke sneontejûn by de NPS te beharkjen wie op 747 AM. Hoewol't it programma net langer bestiet, is de website as argyf beskikber.
* *[[Chebba magazine]]* it tydskrift fan SJA Meidenplaza dat jierliks foar en troch Amsterdamse fammen makke wurdt, stiet diskear yn it teken fan homoseksualiteit fan Islamityske komôf.

## Sjoch ek
* Biseksualiteit
Jelma Knol

**Jelma Sytske Knol** (1955) is in histoarikus, auteur, redakteur, kollumnist en meiwurker fan Omrop Fryslân út Hurdegaryp. Wurket mei oan it Frysk literêre tydskrift Ensafh en eartiids oan Hjir en de Friesland Post. Hja wurket as redakteur foar de Friese Pers Boekerij.

## Bibliografy
* *Woudboerderijtjes*, mei oaren, Friese pers Boekerij, ISBN 978-90-330-0904-4, 2010 
* *Dreame fan in oare wrâld*, Friese Pers Boekerij, ISBN 90-330-0536-0, 2005
* *20 Simmerferhalen*, mei oaren
* *21 nije Fryske winter ferhalen*, Friese Pers Boekerij, ISBN 90-330-1242-1, 2001, 
* *De riedsels fan it hert*, mei oaren
* *Levende stenen*, mei oaren

;artikels (kar-út)
* *Beeld van een bond : 75 jaar Bond van Plattelandsvrouwen in Friesland*, mei Oeke de Boer-Tiekstra, 1994
* *Yn Us Eigen Tael*, artikel, 1981
* *Het Noord Overijselsche boerengeslacht Knol. Protestant*
* *Genealogie der familie Dane*
De Dille

**De Dille** is in lânnamme by in ôfslútdyk tusken Raerd en Easterwierrum, de saneamde Krinserearm, yn de gemeente Súdwest-Fryslân.

De namme komt ek foar as slûs, de Dillesyl yn de Swette. De namme 'dille' soe weromgean op de betsjutting 'planke'. In planke wie de maklikste manier om oer in feart te kommen. In barte bestiet út in oantal planken oan elkoar fêst en in dealje wie in ekstra swiere planke, dat wurd sit yn 'dille'.

Allinne de brêgewachterswenning stie yn de gemeente Raerderhim. Alle oare herbergen, winkeltsjes, wenninkjes ensafh. stiene yn Baarderadiel. De Dille wie alhiel oriïntearre op Easterwierrum. 

Yn de Dille stienen eartiids trije iisherbergen: de Dille, de Lytse Dille en de Grutte Dille. By dy lêste, dy't yn 1928 ôfbrutsen is, waarden yn de tiid fan de trekskippen de hynders wiksele. Faaks brocht de doarpsskipper foar de boeren de tsiis en bûter nei de merke doe der noch gjin molkfabriken wiene. De ferhier fan de lannen fan de tsjerke wie op de Dille. 

De mole “de Goede Verwachting” boud yn 1860 en ôfbaarnd yn 1915 wie in rogge- en pelmole.

## Sjoch ek
* Fryske doarpen, buorskippen en delsettings
De Domp (syl)

**De Domp** wie in gebiet om in syl en hûsnamme east fan Snits yn de gemeente Súdwest-Fryslân.

De namme soe in ferwizing nei de koarte syl wêze kinne.

## Sjoch ek
* Fryske doarpen, buorskippen en delsettings
Doanjewier

**Doanjewier** of ** Dúnjewier** is in delsetting west fan Skraard en súdeast fan Wûns, dêr't er offisjeel ek ûnder falt, yn de gemeente Súdwest-Fryslân. De buorskip leit oan in sydreed fan de Wearsterwei en bestiet út twa pleatsen.

## Skiednis
De buorskip leit yn 'e Doanjewierpolder, dy't yn 'e rin fan 'e 20e iuw part fan 'e Polder De Wearen wurden is.

De namme komt ek foar as *Donya waer*, *Doeygwier*, *Duingewier*, *Doinwier*, *Doniawier* en as lânnamme *Domewiere meden*.

De namme is in gearstalling fan "wier" (terp) en de famyljenamme "Donia", ûntstien út *Dodinga*, in ôflieding fan 'e manljusnamme Doede dy't de grûnbetsjutting "folk" hat.

## Sjoch ek
* Fryske doarpen, buorskippen en delsettings
Dúnjewier

**Dúnjewier** wie in delsetting súd fan Nijlân yn de gemeente Súdwest-Fryslân. Op it steed besuden de A7 en west fan de Tsjaarddyk is gjin bebouwing werom te finen. Mooglik giet it om betizing mei Doanjewier. De namme komt ek foar as Doniawier.

## Sjoch ek
* Fryske doarpen, buorskippen en delsettings
Trijehuzen

* Trijehuzen (Dongeradiel), east fan Easternijtsjerk
* Trijehuzen (Hidaard), noardeasteast fan Hidaard
* Trijehuzen (Snits), in buorskip by Offenwier, east fan de stêd Snits.
* Trijehuzen (Wommels), buorskip tusken Wommels en Hinnaard
Trijehuzen (Easternijtsjerk)

**Trijehuzen** wie in delsetting east fan Easternijtsjerk yn de gemeente Dongeradiel. Komt op in kaart fan Wopke Eekhoff yn 1855 foar mei de namme *Drie Huizen*. Wurdt yn oare boarnen net neamd.
Dyksterhûs

**Dyksterhûs** wie in buorskip west fan Tsjerkwert yn de gemeente Súdwest Fryslân.

De namme komt ek foar as *Dijksterhuis*, *Dyksterhuys* en *Dyksterhuysen*
## Sjoch ek
* Fryske doarpen, buorskippen en delsettings
Dykhuzen (buorskip)

**Dykhuzen** is in buorskip by Gerkeskleaster yn de gemeente Achtkarspelen. De buorskip leit noardwestlik fan Gerkeskleaster, súdeastlik fan Bûtenpost en direkt eastlik fan Lutkepost. De huzen oan de Dykhústerwei falle ûnder Bûtenpost en de bebouwing ûnder Dykhuzen falt ûnder Gerkeskleaster.

Dijkhuizen komt yn 1491 foar as *Dickhuesen*. In bewenner fan it plak of gebiet waard yn 1454 fermeld as *Dycster*. Yn 1529 waard de plaknamme *Dyckhusen* skreau, yn 1664 as Dyckhuysen en fan de 19e iuw ôf *Dijkhuizen*.

Op 28 maart 2019 waard troch it kolleezje fan de gemeente Achtkarspelen besletten dat de buorskip in eigen boerd krijt. De plaknamme ferwiist nei it feit dat it in delsetting fan fersprate huzen wie oan de dyk dy't lâns de Alde Ryd oanlein wie. De dyk wie part fan in âlde haadrûte troch de Bûtenposter Mieden tusken Ljouwert en Grins.

## Sjoch ek
* Fryske doarpen, buorskippen en delsettings
Easterbeintum

**Easterbeintum** is in foar it meastepart ôfgroeven terp en buorskip yn de himrik fan Blije, yn de gemeente Noardeast-Fryslân. Easterbeintum leit eastlik fan Hegebeintum en súdlik fan Blije. 

Op de terp steane noch twa huzen en bûten de terp, noardlik dêrfan, steane noch twa huzen dy't by de buorskip rekkene wurde. De terp Easterbeintum leit, lykas ek Hegebeintum op in súdwest-noardeastlik rinnende kwelderrêch, dy't om de 6e iuw f.Kr. al bewenber wie.

## Skiednis

### Namme
De namme komt ek foar as *Osterbinetheim*, *Aesteer binthum* en *Oesterbentum*. De lêste skriuwwize docht wat Dútsk oan meidat mûntsen út Fulda it plak opskreaunen dêr't it kleaster grûnbesit hie.

### Ofgraving en ûndersyk
De ôfgraving fan de terp waard mei útein set in pear jier neidat de belestingtsjinst begjin 20e iuw besleat om belêsting de kubike meter oer terpen te heffen. Yn 1908 waard de terp yn in advertinsje beskreaun as *"een bijzonder hooge en uitmuntende terp, die behoort tot één der hoogste en beste terpen van Friesland'...'in de nabijheid van de Blijastervaart"*
De ôfgraving begûn yn 1913, nei't in fergunning jûn wie foar it lizzen fan rails fan Easterbeintum nei de Blijer Feart. Mei kipkarren waard de grûn oer it spoar nei skippen yn dy feart ferfierd. De advertinsjes foar 'uitmuntende terpaarde' rinne oant 1927. Doe wie de kearn fan de terp folslein ôfgroeven en allinne de terprâne noch oer. Oer de midden fan de eardere terp waard dêrnei de Easterbeintumerdyk oanlein.

Yn 1987 fûn in amateurarcheolooch in urn en in part fan in minsklike plasse yn de terp. Dêrnei waard de súdrâne fan de terp tusken 1988 en 1989 ûndersocht ûnder leiding fan Egge Knol (Frije Universiteit Amsterdam), Gilles Jan de Langen (BAI, Grins) en Evert Kramer (Frysk Museum) en kaam it iermidsiuwske grêffjild oan it ljocht. De twadde opgraving yn 2011 fûn plak ûnder lieding fan Johan Nicolay fan de opfolger fan it BAI, it Groningen Institute of Archaeology. Diskear waard in 130 meter lange slûf groeven yn 'e terprâne groeven.

### Gemeentelike weryndieling
Sûnt 2019 leit Easterbeintum yn de gemeente Noardeast-Fryslân, dêrfoar lei de buorskip yn Ferwerderadiel.

## Sjoch ek
* Fryske doarpen, buorskippen en delsettings
Iesterbuorren

**Iesterbuorren** is in eardere delsetting en pleats eastnoardeast fan Wytmarsum yn de gemeente Wûnseradiel. De namme komt ek foar as
*Eesterburen*
## Sjoch ek
* Fryske doarpen, buorskippen en delsettings
Ennigaburren

**Enniggaburren** is in buorskip east fan Warkum yn de gemeente Súdwest-Fryslân.

De namme komt ek foar as *Eengebuiren* en *Emingaburen*.

## Sjoch ek
* Fryske doarpen, buorskippen en delsettings
Eekwert

**Eekwert** is in wenwyk yn de Fryske stêd Boalsert. De wyk wurdt rûchwei begrinzge yn it westen troch de Ljouwerter Feart, yn it noarden troch de Keapman Heereswei en Ugoleane, yn it easten troch de feart de Dobbe en yn it suden troch de stedsgrêft.

## Wyk
De wyk bestiet út twa dielen: Eekwert I en Eekwert II, dy't troch de Eekwerterleane skaat wurde. Eekwert I is it westlike part en waard ynde 1970-er jierren boud. Dat part bestie ynearsten út korporaasjewenten, dochs bestiet hjoed-de-dei út likefolle hier- as keapwenten. De wyk bestiet út benammen dûbelwenten mei in nustje frijsteande wenten oan 'e râne. Der is in grut gersfjild mei beammen, dêr't boartersark foar de pleatslike bern yn fêstige is, oan de kant fan de Ljouwerter Feart.

Eekwert II waard yn de 1980-er jierren boud en waard opset yn 'e foarm fan wenhiemen. Yn dizze wyk binne benammen ek dûbelwenten, mar waard rom opset. Der binne ferskate boartersfjilden. Fierders binne der yn it part fan 'e wyk 2 basisskoallen en sporthal *De Middelsee* fêstige.

De wyk hat mei de buert Altenburch in eigen buertferiening: *[https://x.com/Wv%20deMiddelsee WKV De Middelsee]*.

## Terp
Eekwert wie ek in delsetting op in terp dy't doe eastlik fan de stêd lei. De namme komt ek foar as
*Grut Equard* (pleats), *Equerd*, *Echwerdt* en *Ecquert*. Tsjintwurdich is it in pleats dy't midden yn 'e wyk De Fûgelkrite stiet.

## Sjoch ek
* Fryske doarpen, buorskippen en delsettings
Museum Nairac

**Museum Nairac** is in gemeentemuseum yn Barneveld en oprjochte yn 1875 troch de destiidske boargemaster, mr. C.A. Nairac.

Der binne archeologyske en oare histoaryske foarwerpen te besjen, garre troch Nairac en syn boade Bouwheer út harren streek De Feluwe. Sa ûntstie in grutte samling archeologyske foarwerpen út de iere midsiuwen. Sûnt 1975 sit it museum yn it sintrum fan it doarp foar de tsjerke oer yn in 17e iuwsk pân mei de namme *De Brouwerij*.

Nei in sluting fan in jier is it museum sûnt 1 maaie 2013 is it museum wer iepen. De monumintale pleats/brouwerij is op 'e nij ynrjochte mei in fêste presintaasje fan 11 temakeamers. It museum is útwreide mei twa eksposysjesealen dy 't ûnderbrocht binne yn in moderne oanbou achter it besteande gebou. Njonken de fêste kolleksje binne der alle jierren op syn minst trije wikseleksposysjes te sjen op it mêd fan keunst en design.
Imilius Josinus Hendrik Willem van Andringa de Kempenaer

**[[Jonkhear]] Imilius Josinus Hendrik Willem van Andringa de Kempenaer** (Sint-Anne, 2 maart 1844 - Ljouwert, 3 septimber 1895) wie in telch út it laach Van Andringa de Kempenaar. Hy wie boargemaster fan Ferwerderadiel fan 1869 - 1878. Polityk besjoen wie er liberaal.

Hy wie troud mei Sjoukje Jacoba Dodonea Cats; it pear krige fjouwer dochters, dy't allegear yn Ferwert berne waarden.

## Keppeling om utens
* [Van Andringa de Kempenaer yn it [NNBW]]
Wil van den Berg

**Willem (Wil) van den Berg** (22 febrewaris 1951 - 7 novimber 2025)  wie in Nederlânsk politikus fan it CDA.

Hy waard grut op It Hearrenfean en studearre bedriuwsekonomy en rjochten yn Grins. Dêrnei wurke er foar de gemeenten Katwyk en Nootdorp en yn 1990 waard hy gemeentesekretaris yn De Lier. Dêrnjonken hat er jierrenlang Steatelid west. Yn 2001 gie wer werom nei it noarden om boargemaster fan Ferwerderadiel te wurden dy't op 1 jannewaris 2019 opgie yn de gemeente Noardeast-Fryslân. 

Hy wie foarsitter fan de CDA-bestjoerdersferiening Fryslân en ek foarsitter fan de Stichting ta Behâld fan Tsjerklike gebouwen yn Fryslân.

Dêrneist wied er fice-foarsitter fan de Stichting Markant en sûnt 1 jannewaris 2020 bestjoerslid fan de Stichting Bouwcultuur Fonds Friesland.

Van den Berg stoar nei in lang siikbêd yn de âldens fan 74 jier.
Ben Gazzara

**Biagio Anthony Gazzara** (New York City, 28 augustus 1930 – dêre, 3 febrewaris 2012) wie in Amerikaansk akteur. Syn âlden wienen fan Italjaansk komôf.

## Wurkpaad
Yn de jierren 50 wie Ben Gazzara te sjen yn ferskate Broadway-shows. Sa spile er de haadrol yn *Cat on a Hot Tin Roof*, in produksje regisearre troch Elia Kazan. Letter kaam de film Cat on a Hot Tin Roof, mar de haadrol gie nei Paul Newman. Yn totaal waard Gazzara yn syn karriêre trijeris nominearre foar in Tony Award.

Ein jierren 50 wie er mear as ien kear te sjen yn bekende films. Hy hie in rol yn *The Anatomy of a Murder* (1959) fan Otto Preminger. Letter joech er stal oan de haadrol yn *The Bridge at Remagen* (1969).

Gazzara wurke geregeldwei mei regisseur John Cassavetes. Yn 1970 spile er neist Peter Falk yn *Husbands*, regissearre troch Cassavetes. Yn 1975 wienen sy tegearre te sjen yn *[[Capone (film)|Capone]]*, dêr't Gazzara de wreedferneamde gangster Al Capone yn delsette. In jier letter naam Gazzara de haadrol yn *[[The Killing of a Chinese Bookie]]* (1976) foar syn rekkening; dy film, ek regisearre troch Cassavetes waard gjin kommersjeel súkses, mar wol in kultfilm. In oare kultfilm dêr't Gazzara yn spile, wie de aksjefilm *[[Road House (film út 1989)|Road House]]* (1989), wêryn't er de rol fan 'e antagonist fertolke.

Yn de rin fan de jierren waard Gazzara in protte frege foar byrollen. Sa wie er te sjen yn ferneamde produksjes as *[[The Big Lebowski]]* (1998), *Happiness* (1998), *[[The Thomas Crown Affair (1999)|The Thomas Crown Affair]]* (1999) en *[[Dogville]]* (2003). Dat foel net ta omdat yn 1999 kielkanker by Gazzara fêststeld waard. Hy krige in gemokuer en fermeagere bot ûnder de behanneling.

Der waard grute dat Gazzara in skoftke in ferhâlding hie mei aktrise Audrey Hepburn. Ein jierren 70 wiene hja tegearre te sjen yn *[[Bloodline]]* (1979) en *[[They All Laughed]]* (1981). Gazzara wie fan 1951 oant 1957 troud mei Louise Erickson. Fan 1961 oant 1979 wie er troud mei aktrise Janice Rule om yn 1982 fierder te gean mei it Dútske model Elke Krivat, mei wa't er noch altyd troud is.

## Keppelings om utens
* Internet Broadway Feitebank
* Ben Gazzara op IMDb
Felixstowe

**Felixstowe** is in plak yn it bestjoerlik gebiet Kust Suffolk, yn it Ingelske greefkip Suffolk. 

Felixstowe is in Noardsee-haven; de grutste kontenerhaven fan Ingelân. It plak leit oan de rivieren Orwell en Deben. 

Oant de 19e iuw goeide de befolking mar in bytsje, mar mei de komst fan de seehaven yn 1886 en it spoar yn 1877 feroare dat hurd. 

Yn 1905 weaard in pier oanlein en makke it toerisme opgong.


File:Felixstowe old station.JPG|*It âld stasjon*
File:Micklegate Road, Felixstowe.jpg|*Micklegatewei*
File:Felixstowe port.JPG|*Haven fan Felixstowe*


## Berne yn Felixstowe
* Dawn Addams (1930-1985), aktrise
* James Barclay (* 1965), skriuwer fan fantasy
* John Bridgeman (1916-2004), byldhouwer
* Roy Lewis (1913-1996), skriuwer
* John Mills (1908-2005), akteur

## Keppelings om utens
*  Felixstowe Museum
*  Landguard Fort
* http://suffolk.activeboard.com/t15671028/felixstowe-and-ferry/ Foto's fan Felixstowe
Karelroman

**Karelromans** (of **Frankyske romans**) binne Frankyske ridderromans út de 12e en 13e iuw dêr't Karel de Grutte yn sintraal stiet. Ditsoarte romans behearre ta de *[[Chansons de Geste]]*, âldfrânske heldedichten.

Yn in protte ferhalen is de persoan fan Karel ferraant mei dy fan oare Karolingyske foarsten (epysk dichtsjen), sadat er yn it iene ferhaal edelmoedich is en yn in oare barbaarske skaaimerken hawwe kin. De ferhalen hawwe faak in mearke-eftige setting, mar de tema's binne meast basearre op histoaryske feiten en persoanen. Guon relatyf net sa wichtige histoaryske feiten wurde wol faak enoarm heroysk foarsteld. 

Bekende foarbylden fan Frankyske romans fan de Nederlânske literatuer binne *[[Karel ende Elegast]]*, *[[Fjouwer Hiemsbern|Renout van Montalbaen]]* (± 1360) en it *[[Roelantsliet]]*.

Yn *Chanson des Saisnes* (1200) fan Jean Bodel wurdt Karel syn striid mei Witikind, oanfierder fan de Saksen, behannele. Minder bekende Karelromans út de 12e- en 13e iuw binne: *Gwidekijn fan Sassen* en de *Roman fan de Lorreinen* (oer de fetes tusken de lienhear resp. de Saksen en de Lotaringers).
Esonbuorren

**Esonbuorren** wie in delsetting súdeast fan Eanjum yn de gemeente Noardeast-Fryslân. De namme komt ek foar as *Ezumburen, Eesumeburen, Esumerbuijren* en *Eesum*.

Anno 2011 is Esonbuorren de namme fan de dyk dy't troch Iesumasyl rint. De dyk nei de buorskip is de Munnikhústerwei. Op it plak fan 'e buorskip stiet in pleats mei in went. De wenten dy't op de Schotanuskaart, de kadastraleminút fan 1832 en yn 1927 foarkomme binne ferdwûn.

## Sjoch ek
* Fryske doarpen, buorskippen en delsettings
Bûtenpleats Balkenschoten

**Bûtenpleats Balkenschoten** leit oan de Barneveldsewei súd fan Nijkerk yn de provinsje Gelderlân. It bûten bestiet út 36 hektare greide, bosk en ruterpaden. Neist it brûken fan de fasiliteiten is der ek de gelegenheid om te wenjen. Der steane meardere wenbuorkerijen en apparteminten. 

It kaam yn 1924 yn besit fan Baron van Tuyl van Serooskerken. Dy hat it lânhûs sette litten en de oprydleane mei beammen oanlizze litten. Neidat de Baron de bûtenpleats en de lannen ferpachtte kaam der in molkfeebedriuw op. Ein santiger jierren binne der meardere hynstestâlen en fasiliteiten boud en waard it oant 1989 stâlen mei folbloed Arabieren ûnder de namme *Internationaal Paardensport Centrum Landgoed Balkenschoten*.

Ofbyld:Nijkerk Balkenschoten Nijkerk filla49.JPG|
Ofbyld:Nijkerk Balkenschoten 50.JPG|
Ofbyld:Nijkerk Balkenschoten 51.JPG|
Ofbyld:Nijkerk Balkenschoten 52.JPG|
Ofbyld:Nijkerk Balkenschoten 53.JPG|